钦定古今图书集成/明伦汇编/闺媛典/第262卷 > 张舜士妻董氏〈子尚才妻石氏附〉
## 钦定古今图书集成/明伦汇编/闺媛典/第262卷 > 张舜士妻董氏〈子尚才妻石氏附〉

按《新昌县志》：董氏，张舜士妻。伉俪甫及期，夫遘疟弥
留。时遗命他适，董抚床大哭，以死自誓。及士亡，安贫
苦守，终始不二。垂老病且革，取导发角簪一枚以从
敛簪形敝过半矣，盖夫遗故物也。子尚才，娶石氏而
夭，石与姑同守志终身，世谓“清河双节。”